Document ID: 32012D0136

KOMMISSIONENS AFGØRELSE
af 29. februar 2012
om etablering af de fælles sprogressourcer og teknologiinfrastrukturer som et konsortium for en europæisk forskningsinfrastruktur (CLARIN ERIC)
(meddelt under nummer C(2012) 1018)
(2012/136/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, og
ud fra følgende betragtninger:
(1)
Den 23. september 2011 anmodede Den Tjekkiske Republik, Danmark, Tyskland, Estland, Den Nederlandske Sprogunion, Østrig og Nederlandene Kommissionen om at etablere de fælles sprogressourcer og teknologiinfrastrukturer som et konsortium for en europæisk forskningsinfrastruktur (i det følgende benævnt CLARIN ERIC).
(2)
Nederlandene har fremlagt en erklæring om anerkendelse af CLARIN Eric som et internationalt organ i henhold til artikel 143, litra g), og artikel 151, stk. 1, litra b), i Rådets direktiv 2006/112/EF af 28. november 2006 om det fælles merværdiafgiftssystem (2) og som en international organisation i henhold til artikel 23, stk. 1, andet led, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (3) fra datoen for oprettelsen.
(3)
Kommissionen har i henhold til artikel 5, stk. 2, i forordning (EF) nr. 723/2009 vurderet ansøgningen og konkluderet, at den opfylder kriterierne i henhold til denne forordning.
(4)
De i denne afgørelse fastsatte foranstaltninger er i overensstemmelse med udtalelsen fra det udvalg, der er nedsat i henhold til artikel 20 i forordning (EF) nr. 723/2009 -
VEDTAGET DENNE AFGØRELSE:
Artikel 1
1. Hermed etableres et konsortium for en europæisk forskningsinfrastruktur for de fælles sprogressourcer og teknologiinfrastrukturer (CLARIN ERIC).
2. CLARIN ERIC's vedtægter, som vedtaget af dets medlemmer, findes i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 29. februar 2012.

Labels: 16
5
7
12
18